औसफ अपनी परैन लोआरदा जरुर हा, पर कन्नन दे पिंडे कन्ने कदें नेहा छोआंदा। ते नां गै बाकी करसानें आंगर ओ अपने दांदे गी गाली-मुआली दिंदा हा। ओ कन्नन कन्ने इस चालो गल्ल कत्थ करदा हा, जियां आक्खो कुसै दोस्त-मित्तरै कन्ने गल्लां करा करदा ऐ। कन्नन सारे दांदे दा मुखिया हा खेत्तरै दी इक भेठ मुकाइयै, दुए हिस्से च जाने लेई कन्नन गी किश आखने-समाझाने दी लोड़ नेही पौदी। इनें गल्लें च ओ आपूं चतर-चनार हा। इक खुम्बे बिचा जिस बेल्लै ओ दुए खुम्बे च जान लगदा तां औसफ कदें कदें उसी थोड़ा चिर बसोई जाने लेई गलांदा: